ຜູ້​ພິພາກສາ ສານ​ອາຊະ​ຍາ​ກໍານາໆ​ຊາດ ໃນກໍ​າປູ​ເຈຍ​ ​ລາ​ອອກ
ຜູ້​ພິພາກສາ​ Siegried Blunk ​ໄດ້​ຍື່ນ​ໃບ​ລາ​ອອກ​ ຍ້ອນ​ວ່າໄດ້​ມີ​ການສະ​ແດງ​ຄວາມ​ເຫັນ ທີ່ຕັ້ງ​ຂໍ້​ສົງ​ໃສ​ກ່ຽວ​ກັບ​ຄວາມ​ຊື່ສັດໃນການສືບສວນ.
ຜູ້ພິພາກສາທີ່ມີໜ້າທີ່ສືບສວນ ສອບສວນ ຂອງສານອາຊະຍາ ກໍານາໆຊາດທີ່ດໍາເນີນຄະດີ ພວກຜູ້ນໍາກຸ່ມຂະເມນແດງໃນ ກໍາປູເຈຍນັ້ນ ໄດ້ຢື່ນໃດລາ ອອກໂດຍຈົ່ມວ່າກ່ຽວກັບການ ແຊກແຊງຂອງລັດຖະບານ ທາງສານອາຊະຍາກໍານາໆຊາດ ໄດ້ອອກຄໍາຖະແຫລງສະບັບນຶ່ງ ໃນວັນຈັນມື້ນີ້ກ່າວວ່າ ຜູ້ພິພາກ ສາ Siegried Blunk ໄດ້ຍື່ນ ໃບລາອອກ ໃນວັນເສົາຜ່ານມາ ນີ້ ແລະວ່າ ເພິ່ນໄດ້ລາອອກກໍ ຍ້ອນວ່າ ໄດ້ມີການສະແດງ ຄວາມເຫັນຢ່າງເປີດເຜີຍຂອງ ພວກເຈົ້າໜ້າທີ່ລັດຖະບານ ທີ່ ຕັ້ງຂໍ້ສົງໃສກ່ຽວກັບຄວາມຊື່ສັດ ໂປ່ງໃສໃນການສືບສວນ 2 ຄະດີ ທີ່ກໍາລັງດໍາເນີນໄປ ຢູ່ໃນຂະນະນີ້ ທ່ານ Blunk ຊຶ່ງເປັນຊາວເຢຍລະມັນ ໄດ້ປະເຊີນກັບການກ່າວຫາວ່າ ທັງທ່ານແລະ ທ່ານ You Bunleng ເພື່ອນຜູ້ພິພາກສາອີກຄົນນຶ່ງ ທີ່ເປັນຊາວກໍາປູເຈຍ ໄດ້ຍອມ ລົງໃຫ້ແກ່ຄວາມກົດດັນ ທີ່ບໍ່ໃຫ້ສືບຕໍ່ດໍາເນີນຄະດີອື່ນໆ ນອກເໜືອໄປຈາກ 2 ຄະດີ ທີ່ໄດ້ຖືກນໍາຂຶ້ນສານ ເພື່ອພິຈາລະນາແລ້ວນັ້ນ ທັງສອງຜູ້ພິພາກສາໄດ້ປະກາດໃນເດືອນເມສາຜ່ານມາວ່າ ພວກເພິ່ນໄດ້ເສັດສິ້ນ ການສືບສວນສອບສວນ ຄະດີທີ່ 3 ແລ້ວ ເຖິງແມ່ນວ່າ ທາງໄອຍະການໄດ້ກ່າວ ຈົ່ມວ່າ ພວກເພິ່ນບໍ່ໄດ້ສອບປາກຄໍາພະຍານຄົນສໍາຄັນ ຫຼືແມ້ນແຕ່ໄປເບິ່ງສະຖານ ທີ່ ທີ່ສົງໃສກັນວ່າ ເປັນບ່ອນທີ່ອາຊະຍາກໍາໄດ້ເກີດຂຶ້ນນັ້ນ